Den blir 3–7, mer sjelden 10 m høy og har en dyp pælerot. Barken er rødbrun, og hos eldre trær har den langsgående furer og skaller av i lange striper. Noen busker har skarpe, 0,3–7 cm lange torner, mens andre mangler dem. Unge greiner og begge bladoverflater er tett dekket av sølvfargete stjernehår. Det finnes en varietet, var. , der bladoversiden er grønn og nesten uten stjernehår. Bladstilken er 5–8 mm lang. Bladene sitter spredt og er avlange til linje-lansettformede, helrandede, 4–8 cm lange og 0,4–3,2 cm brede.